ŠOLSKI SKLAD OSNOVNE ŠOLE MALEČNIK

Malečnik 61

2229 Malečnik

**ZAPISNIK 1. SEJE UPRAVNEGA ODBORA ŠOLSKEGA SKLADA OŠ MALEČNIK V ŠOLSKEM LETU 2022/2023**

Seja je potekala v četrtek, 26.01.2023 ob 18. uri v prostorih OŠ Malečnik.

**Dnevni red:**

1. **Potrditev zapisnika prejšnje seje šolskega sklada**
2. **Načrti za letošnje leto**
3. **Izvedba dobrodelne prireditve**
4. **Razno**

PRISOTNI ČLANI: ga. Klavdija Brus (predstavnica staršev), ga. Nadja Irgolič (predstavnica staršev), ga. Urška Kukovec (predstavnica šole), ga. Andreja Žvajker (predstavnica šole) in ga. Natalija Harb (predstavnica šole)

**K točki 1**

Ga. Natalija Harb je prebrala zapisnik prejšnje seje.

Člane Šolskega sklada je seznanila o finančnem stanju ŠS, ki je bilo na dan 12. 12. 2022 5.770 eur. Po tem datumu smo porabili 3.255 eur za nakup mikrofonov ter 248 eur za projekt Naša mala knjižnica. Za koledarje smo do konca januarja zbrali 696 eur.

**K točki 2**

Pogovorili smo se o porabi zbranih sredstev v letošnjem šolskem letu:

* popravilo amfiteatra na spodnjem igrišču (zamenjava deščic),
* plezalna stena v telovadnici,
* kolesarnica pred telovadnico,
* mize in klopi na zgornjem šolskem igrišču,
* visoka mreža nad ograjo spodnjega igrišča,
* posaditev sadnih grmovnic in dreves.

**K točki 3**

22. 3. 2023 bomo organizirali dobrodelno prireditev »Pomlad na kvadrat«, katere rdeča nit bo »Družina«.

Vsak oddelek bi pripravil točko za nastop. V program bi vključili tudi šolski pevski zbor, glasbeno ter folklorno skupino. Učiteljem bomo predlagali, da pri RAP-u spečejo pecivo, ki ga bomo v zameno prostovoljnega prispevka ponudili na prireditvi. Prav tako bi bili na voljo pokovka, kava, čaj, sok.

Prispevkov za vstopnino ne bomo pobirali. Na voljo bo škatla, namenjena prostovoljnim prispevkov pri vhodu v telovadnico.

Prek sponzorjev bomo zbirali prispevke za srečelov.

Izdelali bomo plakate ter vabilo za prireditev.

**K točki 4**

Na naslednji šolski konferenci se bomo z ravnateljico in učiteljskim zborom posvetovali glede izposoje ozvočenja, ki ga je financiral Šolski sklad.

 **Zapisala Andreja Žvajker**